Események | Elherdált Műemlékeinkért Egyesület (EME)
Jótékonysági séták a Svastits-Bogyay sírkápolnáért
Az Elherdált Műemlékeinkért Egyesület (EME) jótékonysági sétákat szervez a szentgáloskéri Svastits-Bogyai sírkápolna rekonstrukciójának segítésére.
Az érdeklődők megtekinthetik a kápolnát, hallhatnak a történetéről, a családról, a felújítási tervekről, és a rekonstrukció menetéről is.
IDŐPONTOK: 2018. október 7. (vasárnap) 17 óra
2018. október 16 (kedd) 17 óra
A sétákat vezeti: Kiss Norbert Péter levéltáros, igazgatóhelyettes
A séták ingyenesek, de regisztrációhoz kötöttek, (minimum 8, maximum 20 főt tudunk fogadni).
Jelentkezés: titkarsag@elherdalt.hu e-mail címen, a sétát megelőző napon 12 óráig!
Akinek lehetősége van rá, az a helyszínen hozzájárulhat (akár néhány száz forinttal is) a kápolna felújítási költségeihez!
Nagyobb összegű adományokat az egyesület számlaszámán tudunk fogadni:
Mivel a sírkápolna jelenleg romos állapotú, így a sétákon minden jelentkező saját felelősségére vehet részt. Az esetleges sérülésekért/balesetekért a szervezők semmilyen felelősséget nem vállalnak.
A séták a Kulturális Örökség Európai Éve 2018 programsorozatának részei
2018.09.23. Exhumáltuk A Svastits-Bogyay kriptát
20018. 09.23. Exhumáltuk a Svastits-Bogyay Sírkápolna alatti kriptát
Az exhumálásról még több kép és videó:
https://elherdaltorokseg.blog.hu/2018/09/24/exhumaltuk_a_svastits-bogyay_kriptat
Svastits-Bogyay Sírkápolna
Svastics Egon a kriptából felhozott egyik kereszt darabjával
Svastics Egon családtörténeit könyve alapján próbáljuk azonosítani a kereszten szereplő nevet.
Mumifikálódott lábfej
Varga Máté, régész
Az összegyűjtött csontok egy része
2018.07.26. "Örökbe fogadtunk" egy műemléket
Egyesületünk hivatalos megállapodást kötött Szentgáloskér Önkormányzatával, hogy segítséget nyújtunk a rekonstrukcióhoz szükséges anyagi források megszerzéséhez, illetve szakmailag is segítjük a munkát.
A kápolnáról bővebben:
https://elherdaltorokseg.blog.hu/2018/08/03/svastits-bogyay_sirkapolna_szentgalosker
2018.06.22. Lezárult fotópályázatunk
Beérkezett pályaművek: facebook.com/elherdalt
2 éjszaka reggelivel, 2 fő részére a Tolna megyei mini Toszkánában, az Apponyi Kiskastély natur minihotel felajánlásával.
Tóth Gyula – Repcében
Helyszín: Somogyvámos külterület
Gyertyafényes vacsora 2 fő részére, a Natura Hill Zebegény felajánlásával.
Gál Norbert – Outer Space
Helyszín: Kelenföld, Art Deco erőmű kapcsolóháza.
Tiszteletjegy Somogyi Erika HR tanácsadó-hoz, teljes körű karrier tanácsadásra
Kovács Ferenc – Előretekintés
Helyszín: Előszállás, Ciszterci rendház
I. Különdíj
Dedikált példány Bagyinszki Zoltán “kastélyász” egyik albumából.
Beke László – A múlt egy darabja
Helyszín: Cikó (Tolna megye) határában
II. Különdíj
Bakonyi Bernadett – A Fekete Kastély Szelleme
Helyszín: Balatonederics, Fekete kastély
Tiszteletjegy 2 fő részére a Kemencei Erdei Múzeumvasút felajánlásából.
Bakonyi Bernadett: Múlt és Jelen címú fotója
2018.03.22. Kisnemesi Otthonok 17. országos találkozója
Március 22.-én részt vettünk a békéscsabai Munkácsy Emlékházban megrendezett Kisnemesi Otthonok 17. országos találkozóján. A találkozón egyesületünk elnöke, Németh Györgyi is előadást tartott az érdeklődőknek Civil műemlékvédők lehetőségei, határai címmel.
A találkozóról bővebben:
http://www.muemlekem.hu/magazin/kisnemesi_otthonok_talalkozoja_bekescsaba_2018
Az előadók között civilt is üdvözölhettünk Németh Györgyi, az Elherdált örökség blog szerzőjének személyében, aki arról az ideget, erőt, időt próbáló szívós munkáról adott képet, amely arra vár, aki a műemlékvédelemért pusztán “csak” tenni szándékozik ellentételezés nélkül, önzetlenül.
A nap zárásaként a frissen felújított Molnárházat látogattuk meg.
2018.03.09. Üzenet a Kemény Kastély Őreinek
Az Örökségünk őrei program 2012-ben indult Brassóban. Az Örökségünk őrei – Fogadj örökbe egy műemléket! kezdeményezés keretei közt, mára már Erdély nyolc megyéjében folyik az örökségvedélmi munka és nevelés. Ezen nyolc megye tizenkilenc iskolája és diákszervezete vesz részt a mozgalomban, 67 műemlék került eddig örökbefogadásra.
A program, közösségépítő szerepe mellett a diákok, fiatalok kitartását, egy közös ügy melletti elhivatottságát, kreativitását is fejleszti. Az örökbefogadó diákok csapatokat alkotnak, a program a csapatok közötti verseny formájában valósul meg. A csapatok ismertető, népszerűsítő tevékenységeket szerveznek, melyek célja az általuk örökbefogadott műemlékek köztudatba emelése, felhasználva a modern technika, a média, az internet nyújtotta lehetőségeket is.